The Amazing Race Asia 4

The Amazing Race Asia 4 var den fjerde sesongen av den asiatiske realityserien . Serien er basert på den amerikanske serien The Amazing Race. Den fjerde sesongen fulgte ti lag, alle bestående av to personer med en eksisterende relasjon, i et kappløp rundt om i Asia og Stillehavsregionen. Hovedpremien i konkurransen er 100 000 USD. , programleder i alle foregående sesonger, ledet også den fjerde sesongen av programmet.

Sesongen hadde premiere 23. september 2010.

De filippinske vennene Richard Hardin og Richard Herrera vant denne sesongen av The Amazing Race Asia.

Produksjon 

The Amazing Race Asia 4 er den første sesongen i The Amazing Race-franchisen til å bli sendt i high definition TV. I tillegg til byttet til High Definition, ble grafikken (lik utseende til den som ble introdusert i sesong 14 av den amerikanske versjonen) og musikken endret. Åpningsintroen ble også oppdatert med nytt tittelkort og musikk.

Den fjerde sesongen av The Amazing Race Asia strakk seg 38 000 km gjennom åtte land på to kontinenter. Innspillingen av sesongen foregikk i juni 2010. Blant landene som ble besøkt, ble Sri Lanka besøkt for første gang. New Zealand, Filippinene og Indonesia ble også besøkt denne sesongen. Indonesia var på det tidspunktet ikke blitt besøkt av den amerikanske versjonen, men ble besøkt for første gang i sesong 19, i 2011.

Denne sesongen var også den første sesongen i The Amazing Race Asia som startet og endte i to forskjellige land, med startstreken i Kuala Lumpur, Malaysia og målstreken i Singapore. Andre versjoner (som Brasil, Israel og Latin-Amerika) har også startet og sluttet i forskjellige land, men ikke i den amerikanske versjonen, som starter og slutter i samme land.

Casting 
Søknadsfristen for denne sesongen endte 31. mars 2010.

Deltagere for denne sesongen inkluderte for første gang i The Amazing Race Asia et far og datter-lag, i tillegg til venner, fettere og kjærestepar. Denne sesongen inkluderte også to deltagere som ikke var asiatiske: Ivan var fra Ungarn, men representerte Malaysia, og Jess var fra Australia, men representerte Filippinene. Thailand var for første gang i The Amazing Race Asia, ikke representert.

Markedsføring 
Axiata, Caltex, Hilton og Sony var hovedsponsorer for denne sesongen. I tillegg fikk serien støtte fra Tourism Malaysia og Mix FM.

En uke før episoden Racers Revealed, en episode der lagene ble presentert, ble sendt på TV, ble episoden lagt ut på den offisielle nettsiden. Den første episoden hadde også premiere på nettsiden en uke før den ble vist på TV.

Resultat 
Følgende lag deltok i kappløpet, med deres relasjon på det tidspunktet innspillingen foregikk.

 En  lagplassering indikerer at laget ble eliminert.
 En blå, understreket lagplassering indikerer at laget kom på sisteplass i en ikke-elimineringsetappe, og ble "merket for eliminering"; hvis laget ikke kom på førsteplass i neste etappe, fikk de en 30-minutters tidsstraff.
 En  indikerer at laget vant en Snarvei.
En gul + ved etappenummer indikerer at det var et Veikryss i den etappen.
 Like fargesymboler (rosa +, gul –, olivengrønn ~ og marineblå ^) indikerer at lagene samarbeidet under Veikrysset. 
 En gul > ved lagplassering, indikerer at laget valgte å bruke Vikeplikten. En gul < indikerer at laget måtte vike. 
En brun ⊃ indikerer at laget brukte U-sving. En brun ⊂ indikerer at laget ble U-svingt.
 Et understreket etappenummer indikerer at det ikke var obligatorisk hvile mellom etappene og ble beordret videre.

Premier 
Individuelle premier ble gitt til laget som kom først i en etappe. 
 Etappe 1 − En Sony PlayStation 3 og en BRAVIA til hvert lagmedlem
 Etappe 2 − En Sony VAIO til hvert lagmedlem.
 Etappe 3 − En pakkeferie til Colombo, Sri Lanka, verdt US$3,000
 Etappe 4 − US$2,000 til hvert lagmedlem.
 Etappe 5 − Tur for to til Filippinene og US$3,000, og en helikoptertur til Legazpi lufthavn, som ble gitt etter at alle lagene hadde startet neste etappe.
 Etappe 6 − En pakkeferie og en middag på Marina Bay Sands i Singapore, verdt US$5,100
 Etappe 8 − En 4-dagers skiferie til Niseko, Japan, verdt US$6,000
 Etappe 9 − Et års forbruk av Caltex ved Techron, verdt US$5,000
 Etappe 10 − Tur til Hilton på Maldivene verdt US$6,000
 Etappe 11 − US$250,000

Sammendrag

Etappe 1 (Malaysia) 

 Kuala Lumpur, Malaysia  (Thean Hou-tempelet) (Startstreken)
 Gombak (Batu Caves) 
 George Town, Penang (Pinang Peranakan Mansion)
 Gelugor (Futsalbane)
 George Town (Swettenham Pier) 
 George Town (Star Cruise Pisces) 

I sesongens første Veisperring, måtte et lagmedlem gå opp trappene i Batu Caves-komplekset mens de bar et offer og telte antall trappetrinn. På toppen måtte de bytte sine offer og det riktige antall trappetrinn, 272, for å motta neste ledetråd.

I sesongens første Veivalg, måtte lagene velge mellom Flags (Flagg) eller Rags (Kluter) I Flags, måtte lagene lete etter fem maritime flagg ombord på skipet. Når flaggene var funnet, fikk de neste ledetråd. I Rags, måtte et lagmedlem senke seg ned for å rengjøre vinduer, mens den andre måtte lete etter og ta bilde av sin partner for å få neste ledetråd.

Tilleggsoppgaver:
 Etter Veisperringen, ble lagene instruert til å finne plasseringen av "Pit-Stop for episode 8 av sekstende sesongen av den amerikanske versjonen". Lagene måtte finne ut at det var Pinang Peranakan Mansion og dra der. Der måtte de finne "Baldwin", som refererte til et piano, hvor deres neste ledetråd var plassert, i form av noteark av Amazing Grace.
 Ved Futsalbanen, måtte hvert lagmedlem ta et bestemt antall runder med å forsvare målet mot unge futsal-spillere. Lagene fikk to-minutters tidsstraff for hvert mål som ble scoret mot dem. 
 Etter Veivalget, ble lagene instruert til å gå til 12. dekk på cruiseskipet for å finne pit-stop.

Etappe 2 (Malaysia) 

 Penang (Batu Ferringhi)
  Bayan Lepas (Penang internasjonale lufthavn) til Kota Kinabalu (Kota Kinabalu internasjonale lufthavn)
 Tuaran (Murut Warrior's Village)
 Kota Kinabalu (Filipino Nattmarked)
 Kota Kinabalu (Sutera Marina) 
 Tuaran (Kiulu River White Water Rafting) 
 Kampung Tanjung Aru 

I denne etappens Veisperring, måtte et lagmedlem ta på seg dykkerutstyr, og dykke ned til en taulabyrint. Der måtte de få en ring med en nøkkel gjennom taulabyrinten og få låst opp neste ledetråd. Hvis lagmedlemmet ikke ble ferdig med labyrinten i tide (som var når dykkerinstruktøren fortalte dem at tiden var ute), fikk laget en tidsstraff på fire timer (som ble gitt ved pit-stop).

I denne etappens Veivalg, måtte lagene velge mellom Rapid Water (Rask Vann) eller Rapid Fire (Raske Skudd). I Rapid Water, måtte lagene seile en bambusflåte ned elvestryk og over elven for å motta neste ledetråd. I Rapid Fire, måtte lagene skyte med malaysiske spretterter på to mål. Når målene ble truffet, fikk de neste ledetråd.

Tilleggsoppgaver:
 I Murut Warrior's Village, måtte lagene ta del i en seremoni i landsbyen, som innebar stammedans og berøre en slange.
 Ved Nattmarkedet, måtte lagene spise minst hundre kyllingboller for å motta neste ledetråd. Det laget som spiste flest kyllingboller, ville få en 20-minutters fordel ved neste aktivitet, veisperringen.

Etappe 3 (Malaysia → Sri Lanka) 

  Kota Kinabalu (Kota Kinabalu internasjonale lufthavn) til Sepang (Kuala Lumpur internasjonale lufthavn)
 Kuala Lumpur (Axiata Telecoms Controls Centre)
  Sepang (Kuala Lumpur internasjonale lufthavn) til Colombo, Sri Lanka  (Bandaranaike internasjonale lufthavn)
 Colombo (Gangaramaya-tempelet) 
 Colombo (Nugegoda Station Road - Peanøttbod)
 Colombo (Trendy Connection)  
 Colombo (Independence Square) 

I denne etappens Veivalg, måtte lagene velge mellom Count It (Telle det) eller Carry It (Bære det). I Count It, måtte lagene telle fisk. Når de hadde oppgitt riktig antall, 1100, fikk de neste ledetråd. I Carry It, måtte lagene bære 12 isblokker til en markedsbod over fiskemarkedet for å få neste ledetråd.

I denne etappens Veisperring, måtte et lagmedlem sy en skjorte for å få neste ledetråd.

Tilleggsoppgave:
 Ved Axiata Telecoms Controls Centre, måtte lagene se på en tv-skjerm til de fant et bilde av en gyllen Buddha-statue, og deretter svare Dialog Telekom på en touchskjerm for å motta neste ledetråd. Svarte de feil, måtte de vente i to minutter før de kunne svare igjen.
 Ved Gangaramaya-tempelet, måtte lagene motta en velsignelse fra en buddhistisk munk for å få neste ledetråd.
 Ved peanøttboden, måtte hvert lagmedlem selge 20 poser med nøtter for 15 srilankisk rupi pr pose. De måtte gi inntektene til eieren av boden for å motta neste ledetråd.

Etappe 4 (Sri Lanka) 

  Colombo (Fort Jernbanestasjon) til Galle (Galle Jernbanestasjon)
 Galle (Galle Fort)  
 Galle (Galle Fyrtårn) 
 Galle (Dialog Service Centre)
  Galle (Galle Busstasjon) til Ambalangoda (Ambalangoda Jernbanestasjon)
 Ambalangoda (Maskebod) 
 Kalutara (Kalutara Kalimbo Beach) 

I sesongens eneste Snarvei, måtte lagene dra til Galle Busstasjon, og finne en gatefrisør. Så måtte de få barbert hodet. Når begge på laget var skallet, vant de Snarveisoppgaven og fikk med seg en «Hilton-and», før de dro til pit-stop med en merket taxi.

I denne etappens Veisperring, måtte et lagmedlem finne ut hvilket år Sri Lanka ble en selvstendig nasjon og skiftet navn fra Ceylon til Sri Lanka. Når de hadde funnet ut riktig årstall (1972), måtte de bruke tallet til å låse opp en kiste, som lå på stranden foran fyrtårnet, og hente ut neste ledetråd.

I denne etappens Veivalg, måtte lagene velge mellom Coconut Course (Kokosnøttkurs) eller Language Course (Språkkurs). I Coconut Course, måtte lagene klatre opp en kokospalme ved hjelp av en taustige, og krysse en taubro over til en annen kokospalme. Når det var gjort, ville de motta en kokosnøtt som de måtte gi til høvdingen for å få neste ledetråd. I Language Course, måtte lagene dra til en skole og velge en elev som skulle hjelpe dem med å lære dem 10 singalesiske ord. Når de følte at de mestret ordene, måtte de gjengi ordene for en lærer. Når de hadde gjengitt ordene riktig, ville læreren gi dem neste ledetråd.

Tilleggsoppgaver:
 Ved Dialog Service Centre, måtte lagene finne en mobiltelefon med meldingen «Gratulerer. Riktig» fra en haug med hundrevis av mobiltelefoner for å få neste ledetråd.
 Ved Ambalangoda Jernbanestasjon, måtte lagene finne en maskebod, få et bilde av en maske, og finne personen som var iført samme maske i en mengde med dansende mennesker. Når de hadde funnet personen med maske som var lik den som var avbildet, ville de motta en «Hilton-and», som de måtte ta med til pit-stop, og deres neste ledetråd.

Etappe 5 (Sri Lanka → Filippinene) 

  Colombo (Bandaranaike internasjonale lufthavn) til Manila, Filippinene  (Ninoy Aquino internasjonale lufthavn)
  Pasay (Philtranco Pasay Terminal) til Legazpi (Legazpi Grand Central Terminal)
eller
  Manila (Ninoy Aquino internasjonale lufthavn) til Legazpi (Legazpi lufthavn)
 Legazpi (Ligñon Hill)
 Daraga (Barangay Budiao)
 Daraga (Ruinene av Cagsaua)  
 Bacacay (Misibis Bay Resort − Misibis Bay Eco Park) 
 Bacacay (Bahi Beach − Misibis Bay Resort og Casino Amfiteater) 

I denne etappens Veivalg, måtte lagene velge mellom Jig (Gigg) eller Pig (Gris). I Jig, måtte lagene ta på seg kostymer og lære seg en tradisjonell, Ibalong-dans. Når dommeren var fornøyd med framføringen, fikk de neste ledetråd. I Pig, måtte lagene konkurrere i et spill som gikk ut på å fange oljete griser. Når begge på laget hadde fanget to griser hver, fikk de neste ledetråd.

I denne etappens Veisperring, måtte et lagmedlem padle en kajakk til et merket oppdrettsanlegg og finne en av ti, blant hundrevis, ledetråder som stod "Riktig!" på.

Tilleggsopplysning:
 Seks av åtte lag dro med buss fra Manila til Legazpi, mens to lag tok fly fra Manila til Legazpi.
 Denne etappen viste en rekke transportmidler, alt fra jeepney til cruiser jeep, til vannscooter til ATV.

Tilleggsoppgaver:
 Etter ankomst i Legazpi, måtte lagene dra med jeepney til Ligñon Hill.
 Ved Barangay Budiao, måtte lagene kjøre ATV langs en løype til Cagsaua for å motta neste ledetråd.
 Ved ruinene av Cagsaua, måtte lagene delta i en tradisjonell Pukpok Palayok-spill. Et lagmedlem måtte ha bind foran øynene og prøve å knuse en hengende leirepotte med deres neste ledetråd i. Den andre lagmedlemmet måtte bruke en tamburin til å lede partneren til potten.
 Ved Misibis Bay Eco Park, måtte de samarbeidende lagene rydde opp all søppel i de utvalgte områdene, ved hjelp av søppelsekker sponset av Caltex, for å motta neste ledetråd. Etter oppgaven, var samarbeidet mellom lagene over.
 Etter Veisperringen, måtte lagene først reise med vannscootere til Bahi Beach, og deretter kjøre med jeep gjennom en merket rute til pit-stop.

Etappe 6 (Filippinene → New Zealand) 

  Legazpi (Legazpi lufthavn) til Invercargill, New Zealand  (Invercargill lufthavn)
 Te Anau (Lake Te Anau)
 Kingston (Pillan‘s Paddock) (Overnatting)
 Nevis (Nevis Bungee-plattform)  
 Queenstown (Queenstown Events Centre) 
 Queenstown (Coronet Peak) 

I denne etappens Veivalg, måtte lagene velge mellom Plunge (Stup) eller Swing (Sving). I begge Veivalgsoppgavene, måtte lagene dra til Nevis-plattformen ved elven Nevis. I Plunge, måtte begge lagmedlemmene gjennomføre et strikkhopp 134 meter over elven Nevis for å få neste ledetråd. I Swing, måtte begge lagmedlemmene bli sittende ved siden av hverandre og svinge fra en plattform 300 meter over Nevis Canyon for å få neste ledetråd.

I denne etappens Veisperring, måtte lagene dra til Coronet Peak. Der måtte et lagmedlem bruke en skredsøker til å finne neste ledetråd, som lå begravd under snøen.

Tilleggsoppgaver:
 Etter ankomst i Invercargill, måtte lagene finne en fisker ved Lake Te Anau for å få neste ledetråd.
 Ved Kingston, måtte lagene sage fem skiver fra en tømmerstokk, og deretter en skive hver for seg for å få neste ledetråd. 
 Ved Queenstown Events Centre, måtte lagene gjøre en touchdown mot tre rugbyspillere (noen av dem var tidligere landslagsspillere). Deretter fikk de ti forsøk på å lage et mål. Klarte de ikke det, måtte de sone en 10-minutters tidstraff, før de fikk neste ledetråd.
 Etter Veisperringen, måtte lagene kjøre en 4X4 RV opp på toppen av Coronet Peak og løpe til fots til pit-stop.

Etappe 7 (New Zealand → Australia) 

 Queenstown (Coronet Peak) 
 Arrowtown (Arrowtown Postkontor)
  Queenstown (Queenstown lufthavn) til Sydney, New South Wales , Australia  (Sydney lufthavn)
 Sydney (Circular Quay)
 Sydney (Hilton Hotel) 
 Sydney (Hyde Park − Archibald Fountain) 

I denne etappens Veivalg, måtte lagene velge mellom Pen (Innhegning) eller Pinot. I Pen, måtte lagene skille tre merkede sauer fra en flokk til en annen innhegning for å få neste ledetråd. I Pinot, måtte lagene bære og fylle en vintønne med vin for å få neste ledetråd.

I denne etappens Veisperring, måtte lagene dra til Sydney Circus Art School ved Sydney International Aquatic Centre. Der måtte et lagmedlem gjennomføre et vellykket grep i trapesen for å få neste ledetråd.

Tilleggsoppgave:
 Ved Coronet Peak, måtte lagene stå på slalåm ned en merket løype for å få neste ledetråd.
 Ved Arrowtown Postkontor, måtte lagene sende videoene de lagde under den obligatoriske hvileperioden.
 Ved Circular Quay, måtte lagene finne en mann med paraply i sin høyre hånd og spørre han "Got a clue about the weather, mate?" for å få neste ledetråd.
 Ved Hilton Hotel, måtte lagene re opp utvalgte senger i løpet av 3 minutter. Etter fire mislykkede forsøk, måtte lagene sone en 10-minutters tidsstraff før de fikk neste ledetråd. Det laget som hadde raskest tid, ville få en spesiell premie ved pit-stop.

Etappe 8 (Australia) 

  Sydney (Sydney lufthavn) til Brisbane, Queensland  (Brisbane lufthavn)
 Southport (Southport Indoor Pistol Club)
 Coomera (Dreamworld − The Giant Drop) 
 Gold Coast (Kurrawa Beach) 
 Kangaroo Point (Kangaroo Point Park) 

I denne etappens Veisperring, måtte et lagmedlem velge en Subaru Impreza VRX og kjøre en runde på rallybane på 1 minutt og 42 sekunder for å få neste ledetråd. Hvis de ikke klarte det, måtte de prøve på nytt.

I denne etappens Veivalg, måtte lagene først delta i en aboriginsk tradisjon for ansiktsmaling, før de kunne velge mellom Bush Chucker eller Bush Hunter. I Bush Chucker, måtte lagene kaste en boomerang og få den til å lande innenfor en sirkulær område. I Bush Hunter, måtte lagene kaste en jaktspyd og treffe en høyball. Etter begge Veivalgsoppgavene, måtte et lagmedlem spise en levende whitchetty grub, en aboriginsk delikatesse, for å få neste ledetråd.

Tilleggsoppgaver:
 Etter ankomst ved Brisbane lufthavn, måtte lagene finne en varebil med aboriginsk kunstmaleri med ordet Wicked trykket på den.
 Ved Southport Indoor Pistol Club, måtte begge lagmedlemmene skyte og treffe blink med en .44 magnumpistol for å få neste ledetråd.
 Ved Dreamworld fornøyelsespark, måtte lagene ta den 120 meter høye The Giant Drop, den høyeste fritt fall-turen i verden, og fotografere en koalamaskot som viftet med Race-flagget for å få neste ledetråd. Hvis de ikke klarte det innenfor tidsfristen, måtte de ta turen helt til de klarte å få tatt bilde av maskoten.
 Ved Kurrawa Beach, måtte lagene lete etter neste ledetråd, som var begravd innenfor et merket område på stranden.

Etappe 9 (Australia → Indonesia) 

  Brisbane (Brisbane lufthavn) til Denpasar, Bali, Indonesia  (Ngurah Rai internasjonale lufthavn)
  Denpasar (Ocean Star Boat Express) til Mataram, Lombok
 Mataram (Pura Meru)
 Lingsar (Pura Lingsar) 
 Malaka (Malimbu Beach) 
 Giliøyene (Gili Trawangan − Halik Reef) 
 Giliøyene (Gili Trawangan − Sunset Point) 

I denne etappens Veivalg, måtte lagene velge mellom Above (Over) eller Beyond (På andre siden). I Above, måtte lagene dra til Mandalika-markedet. Der måtte de frakte en kurv med grønnsaker på hodet, uten at hendene berørte kurven. Når grønnsakene var levert, fikk de neste ledetråd. I Beyond, måtte lagene dra Kuburan Ceba gravsted. Der måtte de lete etter graven til Fam Sam Moy for å finne neste ledetråd.

I denne etappens Veisperring, dro lagene med utrigger til Gili Trawangan. Der måtte et lagmedlem ta et dykkerkurs Blue Merlin Dive Resort, før de dykket ved Halik Reef etter en koffert. De dro så tilbake til Gili Trawangan, og dro med cidomo, en lokal hest og kjerre, til nevnte resorten.

Tilleggsoppgaver:
 Ved Ocean Star Boat Express, måtte lagene skrive seg på en av to båter som gikk til Lombok. Den første båten gikk 07:00 og hadde plass til to lag. Den andre båten gikk 07:30 og hadde plass til tre lag.
 Ved ankomst til Mataram, måtte lagene lete fiskeværet etter neste ledetråd, som, ukjent for lagene, var gjemt i en båt som var parkert ved stranden.
 Ved Pura Lingsar, måtte lagene delta i Perang Topat, et riskrig-rituale der lagene ble overøst med rispulver av lokalbefolkningen, før de fikk neste ledetråd.
 Etter veisperringen, måtte begge lagmedlemmene sammen telle pengene som var i kofferten (IDR 3,804,000) og bruke det som kombinasjon for å få neste ledetråd fra sine Sony VAIO-laptop. Hvis de ikke oppgav riktig kode på tre forsøk, måtte de vente 10 minutter før de kunne gjøre nytt forsøk.

Etappe 10 (Indonesia → Sør-Korea) 

  Mataram (Selaparang lufthavn) til Pohang, Sør-Korea  (Pohang lufthavn)
 Pohang (Homigot Sunrise Square − Hands of Harmony)
 Gyeongju (Girimsa-tempelet)
 Gyeongju (Seokguram) 
 Gyeongju (Daereungwon Gravkammer) 
 Gyeongju (Gyeongju nasjonalpark − Anapji-dammen) 

I denne etappens Veivalg, måtte lagene velge mellom Bow N’ Arrow (Pil og bue) eller Rock N’ Roll. I Bow N’ Arrow, måtte lagene velge et annet lags lagbilde som mål, og treffe målet tre ganger med en tradisjonell pil for å få neste ledetråd. I Rock N’ Roll, måtte lagene bygge en seremoniell pagode av steiner. Når pagoden hadde nådd en bestemt høyde, fikk de neste ledetråd.

I denne etappens Veisperring, måtte et lagmedlem regne ut riktig sett med tre porter for å få neste ledetråd. Hvis de valgte feil port, ble de blokkert av krigere. De fikk tre forsøk på å korrekt dekode krigerkoden. Hvis ikke de klarte det på tre forsøk, måtte de begynne på nytt.

Tilleggsoppgaver:
 Ved ankomst i Pohang, måtte lagene få hjelp med å få oversatt ledetråden, som var skrevet på koreansk. Ledetråden instruerte dem til å dra til Hands of Harmony.
 Ved Girimsa-tempelet, måtte hvert lagmedlem besvare fem spørsmål. Når lagmedlemmenes svar stemte overens, fikk de neste ledetråd.
 Ved Seokguram, måtte lagene ringe med Gjenforeningsklokken tre ganger for å få neste ledetråd.

Etappe 11 (Sør-Korea → Singapore) 

  Pohang (Pohang lufthavn) til Singapore  (Singapore Changi lufthavn)
 Singapore (Cavenagh-broen)
 Singapore (East Coast Sea Food Centre − Red House Seafood Restaurant)
 Singapore (Caltex Bensinstasjon) 
 Singapore (St James Power Station)
 Singapore (Marina Bay Sands Resort − Tårn 1 og 2) 
 Singapore (Marina Bay Sands Resort − Sky Park Svømmebasseng)
 Singapore (Marina Bay Sands Resort − Sky Park Observasjonsdekk) 

I sesongens siste Veivalg, måtte lagene velge mellom Stay Up (Stå opp) eller Add Up (Legg til). I Stay Up, måtte lagene dra til Sentosa. Der måtte lagene ri en bølge for en akkumulert tid på to minutter på Wave House, for å få neste ledetråd. I Add Up, måtte lagene dra til Gmax Reverse Bungy. Der måtte de legge sammen tre tall som ble ropt ut av en person, før de ble sendt opp i luften. Klarte de det, fikk de neste ledetråd.

I sesongens siste Veisperring, måtte et lagmedlem gå på en stram line fra tårn 1 til tårn 2 av Marina Bay Sands for å få neste ledetråd. De måtte gå tilbake til tårn 1 for å fullføre oppgaven.

Tilleggsoppgaver: 
 Ved Cavenagh-broen, måtte lagene finne løvedansere for å få neste ledetråd.
 Ved Red House Seafood Restaurant, måtte lagene rense 1 kilo av Singapores mest populære rett, chilikrabbe, for å få neste ledetråd.
 Lagene måtte lete blant en av fire Caltex-stasjoner etter en veteranbil. Hvis det ikke var veteranbil ved stasjonen, måtte de dra til neste Caltex-stasjon.
 Ved St James Power Station, måtte lagene utføre en fluktillusjon, der et lagmedlem ble satt inn i en boks, iført håndjern. Klarte de å komme seg ut av håndjernet innen to minutter, fikk de neste ledetråd.
 Ved Marina Bay Sands, måtte lagene ta en merket heis til Sky Park Svømmebasseng. Der måtte lagene svare på sju flervalgsspørsmål om kappløpet. Når de hadde besvart de sju flervalgsspørsmålene med riktige, fargede baderinger, ville de få den siste ledetråden.

Eksterne lenker 

Amazing race